3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

  ลักษณะการให้บริการของบริษัทในปี 2547 สามารถแบ่งได้เป็น 2 ประเภทหลักๆ ได้แก่

  (1) การให้บริการโทรศัพท์เคลื่อนที่ โดยมีบริษัทและบริษัท ดิจิตอล โฟน จำกัด (DPC)
  ซึ่งเป็นบริษัทย่อยของบริษัทเป็นผู้ให้บริการ มีบริการแบบชำระค่าบริการหลังการใช้ (Postpaid
  subscription service), บริการแบบชำระค่าบริการล่วงหน้า (Prepaid subscription
  service) บริการสื่อสารไร้สาย /บริการสื่อสารด้วยข้อมูล (Wireless/Non-voice
  communications service), บริการสำหรับลูกค้านิติบุคคล (Enterprise business
  service) ในแต่ละประเภท
  บริการต่างๆจะจัดเป็นแพ็คเก็จเพื่อตอบสนองความต้องการและการใช้บริการที่แตกต่างกันตามรูปแบบการใช้ชีวิต
  (ไลฟ์สไตล์) ของลูกค้าแต่ละคน รายได้จากการให้บริการโทรศัพท์เคลื่อนที่
  คิดเป็นสัดส่วนประมาณร้อยละ 87 ของรายได้รวม

  (2) การจำหน่ายเครื่องโทรศัพท์เคลื่อนที่ ชุด SIM Card และการให้บริการต่างๆ ที่เกี่ยวข้อง
  รายได้จากการจำหน่ายเครื่องโทรศัพท์เคลื่อนที่และการให้บริการต่างๆ
  คิดเป็นสัดส่วนประมาณร้อยละ 12 ของรายได้รวม

  3.1.1 การให้บริการโทรศัพท์เคลื่อนที่แบบชำระค่าบริการหลังการใช้ ( Postpaid
  subscription service)

  บริการแบบชำระค่าบริการหลังการใช้เป็นการสมัครใช้บริการแบบมีสัญญาซึ่งลูกค้าจะต้องลงทะเบียนและชำระค่าธรรมเนียมรายเดือน
  (monthly fee) ค่าใช้บริการโทรศัพท์ (airtime) ค่าใช้บริการสื่อสารไร้สาย
  และบริการสื่อสารด้วยข้อมูล
  ค่าธรรมเนียมรายเดือนและค่าใช้บริการต่างๆจะถูกเรียกเก็บเมื่อสิ้นรอบการเรียกเก็บเงินภายหลังการใช้บริการแล้ว
  เอไอเอสได้เปิดช่องทางการชำระเงินอย่างกว้างขวางครอบคลุมทั่วประเทศ เช่น
  ศูนย์บริการเอไอเอส ศูนย์บริการเทเลวิซ (ตัวแทนจำหน่ายของเอไอเอส)
  และห้างร้านตัวแทนจำหน่ายชั้นนำต่างๆที่เอไอเอสได้เลือกสรรอย่างดี ในปี 2547
  บริการแบบชำระค่าบริการหลังการใช้จัดอยู่ภายใต้ชื่อบริการสองอย่าง คือ “GSM Advance
  Evolution” และ “GSM 1800”

  GSM Advance Evolution

  บริการโทรศัพท์เคลื่อนที่ระบบดิจิตอลโดยใช้เทคโนโลยี GSM ในย่านความถี่ 900MHz
  บริการนี้เหมาะสำหรับลูกค้าที่ต้องการบริการที่มากกว่าการใช้บริการสื่อสารด้วยเสียงแบบพื้นฐาน
  จึงนำเสนอบริการเสริมหลากหลายชนิด และบริการสื่อสารด้วยข้อมูล รวมทั้งบริการไร้สายอื่นๆ
  สำหรับทุกกลุ่มของไลฟ์สไตล์
  บริการเหล่านี้ซึ่งสามารถใช้ได้ไม่เฉพาะแต่บนเครื่องโทรศัพท์เคลื่อนที่เท่านั้น
  แต่ยังใช้ได้กับอุปกรณ์สื่อสารไร้สายอื่นๆ เช่น PDA หรือ Notebook PC
  ได้รับการออกแบบมาเพื่อให้ลูกค้าใช้ชีวิตได้อย่างไร้ขีดจำกัด ทั้งชีวิตส่วนตัวและในหน้าที่การงาน

  ในปี 2547 เอไอเอสได้พัฒนาแพ็คเก็จการให้บริการโดยใช้ชื่อว่า “Evolution Mode”
  เพื่อนำเสนอบริการที่ตอบสนองตรงตามความต้องการและพฤติกรรมการใช้งานของลูกค้าในทุกกลุ่มของไลฟ์สไตล์
  “Evolution Mode” ประกอบด้วย “Biz Mode” “Tech Mode” “Her Mode” “Fun
  Mode” “Light Mode” และ “Family Mode”
  แต่ละแบบได้รับการออกแบบให้รวมบริการสื่อสารด้วยเสียงและ บริการเสริมต่างๆ
  บริการสื่อสารด้วยข้อมูล และบริการไร้สายเข้าด้วยกันอย่างเหมาะสม ตัวอย่างเช่น “Biz
  Mode” นำเสนอบริการสื่อสารด้วยเสียงพื้นฐานในราคา 1500 บาท รวมกับบริการ SMS และ
  GPRS ในราคาพิเศษตรงข้ามกับ “Family Mode”
  ซึ่งเสนอการใช้บริการสื่อสารด้วยเสียงในอัตราต่ำกว่า ที่เดือนละ 400 บาท
  พร้อมคิดค่าโทรต่อนาทีในราคาถูกสำหรับหนึ่งหมายเลขพิเศษที่ลูกค้าเลือกเองในปลายปีเอไอเอสได้เปิด
  “Yes Mode” ขึ้นเพื่อมุ่งเน้นกลุ่มลูกค้าที่มีการใช้บริการไม่แน่นอนในแต่ละเดือน
  เริ่มจากแพ็คเก็จในอัตรา 500 บาท “Yes Mode”
  เสนอส่วนลดเป็นเปอร์เซ็นต์ตามขั้นของการใช้งานของลูกค้าในแต่ละเดือน

  โปรแกรมใหม่เพื่อเสริมสร้างความสัมพันธ์ที่ดีกับลูกค้าที่ชื่อว่า “Serenade” ได้เริ่มขึ้นในปี 2547
  พิเศษสำหรับลูกค้า GSM Advance Evolution ที่ได้รับคัดเลือกเท่านั้น
  โปรแกรมพิเศษนี้มีจุดประสงค์ที่จะมอบบริการและการดูแลเอาใจใส่ชั้นเยี่ยมให้กับลูกค้าที่มีคุณค่าสูงของเอไอเอส
  ซึ่งเป็นลูกค้าที่ใช้บริการมากและมีประวัติการชำระเงินดีเยี่ยม
  ลูกค้าเหล่านี้จะได้รับการดูแลและปรนนิบัติอย่างพิเศษด้วยข้อเสนอมากมายตามสถานะของสมาชิก
  “Serenade” ซึ่งแบ่งเป็น Platinum Gold และ Silver การดูแลเป็นพิเศษประกอบด้วย

-   Personal Assistance

  บริการให้คำปรึกษาเกี่ยวกับอัตราค่าบริการและการส่งเสริมการขายอุปกรณ์เคลื่อนที่ต่างๆ
  บริการสื่อสารด้วยข้อมูล และบริการไร้สาย บริการ International Concierge, Travel
  Assistance, International Medical Assistance, Auto Assistance และอื่นๆ

-   Superior Service

  บริการพิเศษสุดเพื่อความสะดวกสบายของลูกค้า เช่นจองเลขหมายโทรศัพท์
  เปลี่ยนรอบการชำระเงิน บริการเครื่องโทรศัพท์สำรองฟรีเมื่อเครื่องหายหรืออยู่ระหว่างการซ่อม
  บริการเช่าเครื่องโทรศัพท์ฟรีเมื่อเดินทางไปญี่ปุ่นหรืออเมริกา มอบ SIM
  ฟรีในกรณีเครื่องหายหรือถูกขโมย ฟรีค่าสมัครใช้บริการโทรข้ามแดนอัตโนมัติ และ
  บริการจองเครื่องโทรศัพท์รุ่นใหม่ เป็นต้น

-   Exclusive Points of Contact

  บริการหมายเลขพิเศษ Call Center สำหรับลูกค้ากลุ่ม Platinum และ Gold (1148)
  หรือบริการโทร 1148 1175 และ 02-271-9000 ฟรีตลอด 24 ชั่วโมง บริการ Serenade
  Club และ Exclusive Corner ซึ่งแยกจากการให้บริการลูกค้าทั่วไปที่ศูนย์บริการเอไอเอส
  และบริการ “Serenade Card” สิทธิพิเศษสำหรับลูกค้าที่มีคุณค่าสูงของเอไอเอส

-   Serenade Privileges, Events & Activities

  ส่วนลดจากร้านค้าต่างๆ ร้านสินค้าแบรนด์เนม สนามกอล์ฟ ศูนย์ฟิตเนส โรงแรม รีสอร์ท สปา
  ร้านเสริมสวย และ ร้านอาหาร สิทธิพิเศษ
  และการรับเชิญเข้าร่วมงานสังสรรค์และกิจกรรมต่างๆ เฉพาะสำหรับลูกค้า Platinum และ
  Gold เช่น Advance Premium Movie, Advance Hideaway Lifestyle, Advance
  Premium Golf Paradise, Advance Acoustic Jazz และ Advance On The Beach
  เป็นต้น

  GSM 1800

  บริการโทรศัพท์เคลื่อนที่ระบบดิจิตอลโดยใช้เทคโนโลยี GSM ในย่านความถี่ 1800 MHz
  ให้บริการโดย DPC
  บริการนี้วางตำแหน่งไว้สำหรับผู้ใช้บริการแบบพื้นฐานซึ่งมีความประสงค์จะชำระเงินภายหลังการใช้บริการ
  ผู้ใช้ต้องทำสัญญา และการลงทะเบียน

  แพ็คเก็จ “Marathon” เป็นแพ็คเก็จที่จัดขึ้นในปี 2547 โดย GSM 1800 ประกอบด้วย “Call
  Marathon” “Night Marathon” และ “SMS Marathon”
  ซึ่งทั้งหมดถูกจัดเป็นแพ็คเก็จโดยตรงสำหรับผู้ใช้บริการแบบพื้นฐานที่มีความแตกต่างในวิถีการใช้ชีวิต
  ตัวอย่างเช่น
  คนที่ทำงานเวลากลางคืนจะได้เพลิดเพลินกับการโทรฟรีโดยไม่มีกำหนดภายในเครือข่ายเอไอเอสในช่วงเวลากลางคืนกับ
  “Night Marathon” ขณะที่วัยรุ่นที่ใช้ “SMS Marathon” จะเพลิดเพลินกับการส่ง SMS
  มากถึง 800 ข้อความต่อเดือน

  3.1.2 การให้บริการโทรศัพท์เคลื่อนที่แบบชำระค่าบริการล่วงหน้า ( Prepaid
  subscription service )

  บริการแบบชำระค่าบริการล่วงหน้าไม่มีการลงทะเบียนหรือการชำระค่าธรรมเนียมรายเดือน
  ภายหลังการซื้อ ผู้ใช้บริการสามารถเปิดใช้หมายเลขและโทรศัพท์ได้ทันที
  เมื่อยอดเงินที่มีถูกใช้ไปผู้ใช้บริการสามารถเติมเงินได้อย่างสะดวกสบายผ่านช่องทางต่างๆ ดังนี้

  บัตรเติมเงินซึ่งหาซื้อได้จากร้านค้าตัวแทนจำหน่ายมากมายทั่วประเทศ

-   เอทีเอ็มของ 6 ธนาคารใหญ่ในประเทศไทย

-   เติมเงินผ่านโทรศัพท์เคลื่อนที่ด้วยการหักบัญชีธนาคารของลูกค้า

-   e-Refill ผ่านเครื่องเติมเงินอัตโนมัติในร้านค้าทั่วประเทศ

-   บริการเติมเงินผ่าน Phone Banking

-   เติมเงินผ่านอินเตอร์เน็ต

-   เติมเงินผ่านบัตรวีซ่า

-   ศูนย์บริการเอไอเอสทั่วประเทศ

  บริการแบบชำระค่าบริการล่วงหน้าภายใต้ชื่อ “ วัน-ทู-คอล!” มีจุดขายอยู่ที่ความเป็นอิสระ หรือ
  “Freedom”
  บริการนี้เป็นที่ชื่นชอบของกลุ่มผู้ใช้บริการที่ต้องการอิสระในการกำหนดจัดการค่าใช้จ่าย
  การใช้งานของตนเอง และการชำระเงินตามที่ใช้ เช่นกลุ่มคนหนุ่มสาว
  และกลุ่มที่ใช้งานโทรศัพท์น้อย

  ความแตกต่างของพฤติกรรมการใช้งานถูกรองรับด้วยแพ็คเก็จบริการภายใต้ชื่อ “Freedom
  Freestyle” ซึ่งประกอบด้วย “Freedom Friends” “Freedom Bonus” “Freedom
  Time” “Freedom Buddy” “Freedom Everyday” “Freedom More” และ “Freedom
  Plus”
  ลูกค้าที่มีเพื่อนมากจะเพลิดเพลินกับการโทรหาเพื่อนๆในเครือข่ายเอไอเอสด้วยราคาพิเศษกับแพ็คเก็จ
  “Freedom Friends”
  ขณะที่คนที่ทำงานตอนกลางคืนและประสงค์จะควบคุมค่าใช้จ่ายในการโทรจะชื่นชอบกับการโทรในเวลากลางคืนด้วยราคาพิเศษในแพ็คเก็จ
  “Freedom Time” ปลายปี 2547 แพ็คเก็จ “Freedom Choice” ได้ถูกเพิ่มเข้ามาในตระกูล
  Freedom Freestyle โดยมีข้อเสนอที่ให้ลูกค้าสามารถเลือกผสมและจับคู่
  แพ็ตเก็จเพิ่มเติมอีกสามแบบ Night Time, Weekend และ Buddy Number ได้อย่างอิสระ
  เพื่อที่จะได้รับส่วนลดมากขึ้น “Freedom Choice”
  ได้รับการออกแบบเพื่อให้ลูกค้าได้จัดอัตราค่าบริการของตนเองและได้รับส่วนลดตามลักษณะการใช้งานของตน

  ในปี 2547 แพ็คเก็จใหม่สำหรับบริการแบบชำระเงินล่วงหน้าในชื่อ “สวัสดี”
  ได้เปิดตัวขึ้นเป็นอีกหนึ่งบริการจาก วัน-ทู-คอล! “สวัสดี” เป็นแพ็คเก็จที่ออกมา
  เพื่อนำเสนอและให้บริการแก่กลุ่มลูกค้าที่มีการใช้งานน้อย ด้วยค่าใช้จ่ายรายเดือนเพียง 150
  บาท ซึ่งเมื่อเทียบกับค่าใช้จ่ายรายเดือนโดยเฉลี่ยลูกค้าในแพ็คเก็จ “Freedom Freestyle”
  จะอยู่ระหว่าง 300-600 บาท
  “สวัสดี”ได้รับการตอบรับอย่างดีจากกลุ่มลูกค้าที่อยู่ในเขตชนบทที่ต้องการเพียงการสื่อสารด้วยเสียง
  และลูกค้าที่ต้องการมีโทรศัพท์ เคลื่อนที่เพราะเหตุผลด้านความปลอดภัย

3.1.3 บริการสื่อสารไร้สาย /บริการสื่อสารด้วยข้อมูล (Wireless/Non-voice
communications service )

  บริการสื่อสารไร้สาย และสื่อสารด้วยข้อมูลของเอไอเอสจัดอยู่ภายใต้ชื่อบริการ “mobileLIFE”
  ในปี 2547 เอไอเอสได้พัฒนาการให้บริการนี้ไปอีกขั้น จากการเป็น “mobileLIFE WAP
  portal” ซึ่งได้เริ่มขึ้นในปี 2546 สู่การพัฒนาให้ “mobileLIFE WAP portal” นี้
  เป็นเสมือนแหล่งช้อปปิ้งใหม่ที่เรียกว่า “mobileLIFE Plaza” ซึ่งทำหน้าที่เป็นศูนย์รวม
  บริการหลากหลายของการสื่อสารด้วยข้อมูล การสื่อสารไร้สาย และสาระต่างๆมากมาย
  ลูกค้าที่มีอุปกรณ์ที่รองรับบริการด้านนี้จะสามารถเข้าใช้บริการเหล่านี้ได้เพียงนิ้วสัมผัส
  “mobileLIFE Plaza” แบ่งเป็น 6 หมวดหมู่ คือ “funLIFE” “LIFEstyle”
  “sportLIFE” “bizLIFE” “LIFEinfo” และ “LIFEconnect”
  แต่ละหมวดหมู่จะมีตัวการ์ตูนเป็นสัญลักษณ์เรียกว่า “mGANG” การ์ตูนแต่ละตัวซึ่งมีชื่อว่า X ,
  Molly, Ken, Kris, Doc และ Booboo
  จะเป็นเสมือนตัวแทนของลูกค้าที่ใช้บริการในแต่ละหมวดหมู่
  ตลอดจนการเป็นผู้นำเสนอบริการเหล่านั้นด้วย

  funLIFE โดย “X” เสนอบริการที่สนุกๆ
  ซึ่งทำให้ลูกค้าสามารถตกแต่งโทรศัพท์เคลื่อนที่ของตนได้
  และยังสามารถใช้แบ่งปันความสนุกและเนื้อหาสาระ พร้อมทั้งเสียงเพลงกับเพื่อนๆ เล่นเกมส์และ
  ดูทีวี หรือวิดิโอคลิปบนอุปกรณ์ เคลื่อนที่บริการใน “funLIFE” ประกอบด้วย

-   Personal Donwload : เสียงเรียกเข้า สัญลักษณ์ผู้ให้บริการ สกรีนเซฟเวอร์

-   Send to Friend : ส่ง Animate SMS , Caller Group Logo, Cool SMS,
    PictureMessage และDigital Pen

-   JAVA games

-   Cartoon & Joke

-   Music: เสียงเรียกเข้า M2G, Star Voice Mail, G-Member, Music Phone Vote,
    Music Phone Chart และ Mobile Karaoke

-   SMS Info Pack

-   TV : TV Preview , Live TV on Mobile, TV/VDO Clip on Mobile

-   Movie : Movie Preview

  LIFEstyle โดย “Molly” เสนอบริการหลากหลายเกี่ยวกับไลฟ์สไตล์และข้อมูล
  เริ่มจากช้อปปิ้ง ส่วนลด สุขภาพ แฟชั่น และการท่องเที่ยว นอกจากนั้น
  ลูกค้าสามารถอ่านหนังสือและนิตยสารได้บนมือถือ บริการภายใต้ “LIFEstyle” ประกอบด้วย

-   ช้อปปิ้ง : Mobile Advertising, mShopping

-   ส่วนลด : Digital Coupon, SMS Hot Pick, SMS Promotion News

-   หนังสือและนิตยสาร : Magazine on Mobile, mBook

-   สุขภาพ : eGuide , mHealth

-   ปาร์ตี้ : HiSoParty.Com

-   ความรัก และความสัมพันธ์ : Matching Check, Wedding Square

-   แฟชั่น : Fashion Channel

-   ท่องเที่ยว : Travel Channel , Thailand Travel Guide

-   ข้อมูล : SMS Info Pack

  sportLIFE โดย “Ken”
  เสนอบริการข้อมูลข่าวสารเกี่ยวกับกีฬารวมทั้งเกร็ดความรู้เกี่ยวกับการเล่นกีฬาประเภทต่างๆ
  บริการภายใต้ “sportLIFE” ประกอบด้วย

-   Golf 360 Degree

-   Sport Update

-   Thai Boxing Insider

-   Inside Soccer Hotline

-   SMS Info Pack

  bizLIFE โดย “Kris”
  เสนอบริการข้อมูลเกี่ยวกับการเงินซึ่งช่วยให้ลูกค้าสามารถจัดพอร์ทการลงทุน
  และดำเนินการโอนเงินทางธนาคารผ่านมือถือ บริการภายใต้ “bizLIFE” ประกอบด้วย

-   Mobile Finance Service : MFS Premium, MFS Stock, MFS Alert

-   Stock : Settrade, Investor Live, Stock Alert, mBroker

-   Banking : mBanking

-   SMS Info Pack

  LIFEinfo โดย “Doc” เสนอบริการข้อมูลอันหลากหลาย เช่น ข่าวล่าสุด การหางาน
  พจนานุกรม ข้อมูลร้านอาหาร สภาพการจราจร รายงานผลสลากกินแบ่ง รวมถึง Directory
  บริการภายใต้ “LIFEinfo” ประกอบด้วย

-   ข่าว : News Channel, mUp2Date

-   โฆษณาหางาน : Job on Mobile from The Nation

-   การศึกษา : PEP Tutor

-   พจนานุกรม : mDictionary, SMS Dictionary, Java Dictionary

-   จราจร : Traffic Report, mClose2Me

-   สลากกินแบ่ง : Lottery Info

-   พยากรณ์ชีวิต : Dream Predict, Horazard.com, Horoscope (Bug Mode),
    Payakorn.com, Horoscope, mHoroscope

-   Directory : 1154 Yellow Plus, ข้อมูลร้านอาหาร

-   บริการตรวจสอบค่าใช้บริการ

-   SMS Info Pack

  LIFEconnect โดย “Booboo” เสนอช่องทางหลากหลายในการติดต่อกับมิตรสหายและ
  ครอบครัว พร้อมทั้งติดต่อธุรกิจ ผ่านทางบริการส่งข้อความและ Call Management
  ในรูปแบบต่างๆ บริการภายใต้ “LIFEconnect”ประกอบด้วย

  บริการข้อความ

-   SMS : Future SMS, Personal SMS, SMS 1175, Text SMS, Free Download,
    International SMS, Yahoo 2 SMS, SMS Delivery Report

-   MMS : MMS Free Content Download, MMS-2-Sticker, mBlog, Remote
    Camera, Personal Album, Photo Gallery

-   Email : GSM E-Mail, GSM Internet Shortmail, GSM Internet Mail Note

-   Mobile Office : Internet on Demand, Schedule Alerts, Voice Info, Fax
    on Demand

-   Voice2U

-   Voice Message

-   Web Messaging

-   Instant Messaging (Mobile Funny)

-   MSN Mobile Messenger

Call Management : Call Waiting & Call Holding, Call Barring, Call
Forwarding, Talk2Group, Voice Mail, Voice Bill, International Voice
Mail, GSM Call Back, Call Back Service

Internet & Broadband access : CS LOXINFO, SHIN Hotspot

3.1.4 บริการสำหรับลูกค้านิติบุคคล ( Enterprise service)

  ในปี 2547 เอไอเอสได้ให้บริการลูกค้านิติบุคคลภายใต้ชื่อ “AIS Smart Solution”
  โดยเฉพาะสำหรับลูกค้าองค์กรและ กลุ่มธุรกิจ SME “AIS Smart Solution”
  ได้รวบรวมบริการต่างๆซึ่งจัดทำขึ้นเพื่อให้เหมาะสมที่สุดสำหรับผู้ประกอบธุรกิจในแต่ละประเภท
  ด้วยเหตุที่ลูกค้านิติบุคคลมีความต้องการการสื่อสารไร้สายที่แตกต่างกันไปตามสภาพของอุตสาหกรรมแต่ละอย่าง
  เอไอเอสจึงได้ทุ่มเทเพื่อสรรหาการผสมผสานที่ลงตัวที่สุดสำหรับบริการ
  ที่ไม่เพียงแต่จะช่วยเพิ่มผลผลิตทางธุรกิจแต่ยังให้ประโยชน์คุ้มค่าที่สุดอีกด้วย
  บริการนี้จำแนกอย่างกว้างๆได้ดังนี้ Customized Business Solution, GSM Business
  Package และ Bill Management

  Customized Business Solution

  จากการพัฒนาร่วมกันระหว่างกลุ่มลูกค้านิติบุคคลและทีมที่ปรึกษาของเอไอเอส
  เพื่อพัฒนาและสร้างบริการที่ลงตัวอย่างสมบูรณ์สำหรับการดำเนินธุรกิจทุกประเภท
  หรือทุกอุตสาหกรรม
  ผลที่ได้คือการผสมผสานของบริการที่ให้อิสระในการสื่อสารในโลกของธุรกิจที่เติบโตอย่างรวดเร็ว

  สำหรับธุรกิจค้าปลีกและค้าส่ง บริการ Mobile Sale Force Automation
  จะช่วยให้ทีมขายเข้าสู่ข้อมูลของลูกค้า หรือแคมเปญการตลาดและการส่งเสริมการขาย
  ผ่านทางโทรศัพท์เคลื่อนที่ หรือ อุปกรณ์ PDA ด้วยเทคโนโลยีไร้สายแบบเรียลไทม์
  ในธุรกิจการขนส่ง บริการ Fleet Management
  จะช่วยให้ลูกค้าได้รับความสะดวกสบายในการติดตามความเคลื่อนไหวของยานพาหนะ
  เพื่อทราบตำแหน่งและวิเคราะห์เส้นทาง
  ด้วยการติดตั้งอุปกรณ์อิเลคโทรนิคที่จะส่งสัญญาณกลับไปยังสำนักงานใหญ่

  สำหรับธุรกิจประกันประกันชีวิตและประกันอุบัติภัย บริการ Smart Online Insurance
  จะช่วยให้ทั้งตัวแทนขายและพนักงานรับเคลมประกันได้รับความสะดวกในการปิดการขายและการเคลมได้ทุกที่ทุกเวลา
  ด้วยระบบออนไลน์ของบริษัทผ่านเครือข่าย GPRS
  ตัวแทนขายสามารถรับทราบข้อมูลล่าสุดที่ต้องใช้ในการคำนวณค่าธรรมเนียมได้จาก PDA
  ขณะที่พนักงานเคลมประกันจะสามารถรับหรือส่งการขอรับเงินประกันได้จากทุกสถานที่

  สำหรับธุรกิจที่จำเป็นต้องเคลื่อนที่และมีจุดจำหน่ายหรือจุดชำระเงิน (Point of Sales)
  บริการ Smart Cashier ไม่เพียงแต่จะช่วยอำนวยความสะดวกในการจัดตั้งจุดชำระเงิน
  (POS) นั้นๆ แต่ยังช่วยในด้านการเคลื่อนที่และประหยัดเวลาอีกด้วย POS
  สามารถจัดตั้งขึ้นและเชื่อมต่อได้อย่างรวดเร็วผ่านเครือข่าย GPRS อันครอบคลุมของเอไอเอส
  โดยไม่ต้องหาจุดเชื่อมต่อทางสายโทรศัพท์พื้นฐาน POS
  เคลื่อนที่ได้นี้จะทำให้การขายทุกครั้งถูกบันทึกเข้าสู่ศูนย์ข้อมูลที่สำนักงานใหญ่ทันทีเพื่อการวิเคราะห์แบบเรียลไทม์ภายในเวลาเพียงไม่กี่วินาที

  บริการ Telemetering จะช่วยเพิ่มความสะดวกและเพิ่มประสิทธิภาพ
  โดยองค์กรสามารถเรียกดูข้อมูลของไซท์งานที่อยู่ห่างไกล
  โดยไม่ต้องส่งเจ้าหน้าที่ออกไปยังสถานที่นั้นๆ
  ซึ่งจะช่วยให้ประหยัดค่าใช้จ่ายและลดข้อผิดพลาดที่อาจเกิดจากพนักงานในการเก็บข้อมูล
  อีกทั้งยังสามารถใช้เป็นการตรวจสอบกับข้อมูลที่เก็บโดยพนักงานได้อย่างแม่นยำ
  และให้ความปลอดภัยในกรณีที่ข้อมูลที่ต้องการอยู่ในที่ที่ไม่ปลอดภัยสำหรับพนักงาน
  ไม่ว่าจะเป็นการดำเนินธุรกิจรูปแบบใด บริการที่จัดทำเป็นพิเศษสำหรับลูกค้าก็สามารถพัฒนาขึ้นได้

  การรักษาความสัมพันธ์อันดีกับลูกค้าเป็นสิ่งสำคัญอย่างยิ่งในธุรกิจ เอไอเอสจึงเสนอบริการ
  Mobile Paging ซึ่งจะช่วยในการกระจายข้อมูลไปยังลูกค้าจำนวนมากมายผ่านทาง SMS
  อุปกรณ์เคลื่อนที่ได้กลายเป็นสื่อที่มีประสิทธิภาพสูงที่ธุรกิจต่างๆสามารถพึ่งพาได้ในการติดต่อสื่อสารกับกลุ่มเป้าหมาย
  เพราะข้อมูลที่ส่งไปสามารถอ่านจากอุปกรณ์เคลื่อนที่ได้อย่างสะดวกทุกเวลาและทุกสถานที่

  GSM Business Packages

  GSM Business Packages
  จะเพิ่มทางเลือกในด้านอัตราค่าใช้บริการที่เหมาะสมกับพฤติกรรมการใช้งานให้แก่ธุรกิจต่างๆ
  เช่น Individual Package ที่สามารถเปลี่ยนแปลงได้ตามความต้องการที่ต่างกันของพนักงาน
  Business Sharing ที่ทุกคนในองค์กรสามารถใช้บริการ (แอร์ไทม์)
  ร่วมกันและรวมใบแจ้งค่าใช้บริการเป็นหนึ่งใบ

  Mobile Virtual Private Network (VPN)
  เป็นแพ็คเก็จล่าสุดที่เอไอเอสได้พัฒนาขึ้นเพื่อลูกค้านิติบุคคล Mobile VPN
  คือการให้ลูกค้านิติบุคคล กำหนดหมายเลข 2 ถึง 6 หลักสำหรับโทรศัพท์เคลื่อนที่ของพนักงาน
  ซึ่งจะมีการคิดค่าบริการในอัตราพิเศษสำหรับการโทรระหว่างหมายเลข 2 ถึง 6 หลักนั้น Call
  Management (เช่น การโอนสาย หรือ ระงับการโทร) ก็สามารถทำได้ด้วยตนเองผ่านทาง
  Web Administration

  Bill Management

  ด้วยเทคโนโลยีล่าสุดของระบบ C-Care Smart System Bill Management
  จะเพิ่มทางเลือกแก่ธุรกิจในวิธีการชำระและการแจ้งค่าบริการ เช่น ธุรกิจหนึ่งสามารถเลือก
  Group Bill เพื่อรวมค่าใช้บริการของทุกหมายเลขในใบแจ้งหนึ่งใบ Group Mail
  เพื่อให้รวมใบแจ้งค่าใช้บริการทุกใบไว้ในหนึ่งซอง Call Detail
  เพื่อดูรายละเอียดของการโทรบน statement หรือ Bill Cycle
  ที่สามารถจัดรอบของการแจ้งค่าใช้บริการได้ตามที่ลูกค้าต้องการ

  3.1.5 การจำหน่ายเครื่องโทรศัพท์เคลื่อนที่

  ในการจำหน่ายเครื่องโทรศัพท์เคลื่อนที่ทั้งระบบ Postpaid และ Prepaid (1-2-Call!)
  รวมถึงชุด Starter Kit และบัตรเติมเงินของสินค้า Prepaid นั้น ทางบริษัท ดิจิตอลโฟน
  จำกัด จะเป็นผู้จำหน่ายให้กับตัวแทนจำหน่ายของบริษัท ทั้งตัวแทนจำหน่ายในระบบแฟรนไชส์
  ภายใต้ชื่อ “เทเลวิซ” ตัวแทนจำหน่ายทั่วไป (Dealer) การจำหน่ายตรง (Direct Sales)
  และการจำหน่ายให้แก่ลูกค้ากลุ่มบริษัทต่าง ๆ (Corporate Sales)
  นอกจากนี้หลังจากมีการเปิดเสรีการจำหน่ายเครื่องโทรศัพท์เคลื่อนที่
  ได้มีผู้จัดจำหน่ายอิสระเพิ่มขึ้นมากมาย ที่ขายเครื่องโทรศัพท์เคลื่อนที่ในระบบดิจิตอล GSM

3.2 ภาวะอุตสาหกรรมและการแข่งขัน

  ช่วงที่เรียกว่า “การเติบโตอย่างสร้างสรรค์” ( Creative Growth)
  ได้ดำเนินต่อไปอย่างต่อเนื่องในระยะเวลาส่วนใหญ่ของปี 2547
  ผู้ให้บริการโทรศัพท์เคลื่อนที่ต่างแข่งขันกันในการเสนอแคมเปญที่สร้างสรรค์
  และแปลกใหม่เพื่อดึงดูดผู้ใช้บริการรายใหม่เข้าสู่เครือข่ายของตน
  ตามกลุ่มพฤติกรรมและวิถีการดำเนินชีวิต
  อย่างไรก็ตามร่องรอยของการแข่งขันทางด้านราคาก็ยังพบได้ในช่วงครึ่งปีหลัง
  ผู้ให้บริการหลายรายแข่งกันลดราคาค่าใช้บริการต่อนาที
  ด้วยหวังที่จะชักจูงผู้ใช้บริการเข้าสู่เครือข่ายของตน
  ความรุนแรงของการแข่งขันด้านราคาจะไม่มากนัก โดยเฉพาะเมื่อเทียบกับปี 2545
  เมื่อผู้ให้บริการต่างใช้กลยุทธ์ด้านราคาแบบต่างๆอย่างรุนแรง เช่น
  การเสนอขายเครื่องโทรศัพท์ในราคาต่ำกว่าทุน

  ธุรกิจนี้ในปี 2547 มีอัตราเจริญเติบโตของผู้ใช้บริการประมาณ 20%
  จำนวนผู้ใช้บริการของตลาดโดยรวมเพิ่มขึ้นประมาณ 4.4 ล้านคน
  เมื่อถึงสิ้นปีมีจำนวนผู้ใช้บริการประมาณ 26.5 ล้านคน หรือมีอัตราผู้ใช้บริการต่อจำนวนประชากร
  (penetration rate) ประมาณ 41% ผู้ให้บริการรายใหญ่สองราย คือ เอไอเอส และ ดีแทค
  ยังคงครองส่วนแบ่งตลาดของผู้ใช้บริการที่ยังคงใช้บริการอยู่ ถึงประมาณ 87%

[]

  ในครึ่งปีแรกของ “การเติบโตอย่างสร้างสรรค์”
  เห็นได้จากแพ็คเก็จอัตราค่าบริการและแคมเปญทางการตลาดที่ออกติดต่อกันของผู้ให้บริการรายใหญ่
  ที่มีร่องรอยของความพยายามในการเสนออัตราค่าบริการอย่างสร้างสรรค์
  และการส่งเสริมการขายที่ไม่ได้เป็นการตัดราคาโดยตรง
  แคมเปญเหล่านี้ได้รับการพัฒนาขึ้นโดยค่าใช้จ่ายรายเดือนต่ำ
  เพื่อทำให้การใช้บริการโทรศัพท์เคลื่อนที่นั้นมีราคาย่อมเยาขึ้น
  หรือน่าสนใจขึ้นสำหรับผู้ใช้บริการรายใหม่ ซึ่งส่วนใหญ่คือกลุ่มผู้ใช้งานน้อย
  การกำหนดอัตราค่าใช้บริการและการนำเสนอแพ็คเก็จตามความต้องการและพฤติกรรมของกลุ่มลูกค้ายังคงดำเนินต่อไป
  เพื่อให้ผู้ใช้บริการได้มีอิสระในการเลือกแพ็คเก็จค่าบริการที่เหมาะกับพฤติกรรมการใช้งานของตนและยังได้รับส่วนลดค่าบริการตามสมควรด้วย
  ซึ่งทำให้ผู้ให้บริการสามารถเพิ่มฐานลูกค้าได้โดยไม่เสียส่วนต่างของกำไร
  ทำให้มองได้ว่าเป็นการพัฒนาในแง่บวกสำหรับอุตสาหกรรมโดยรวม

  อีกนัยของ “การเติบโตอย่างสร้างสรรค์”
  สามารถเห็นได้จากความพยายามของผู้ให้บริการในการสร้างสรรค์ผลิตภัณฑ์และบริการใหม่ๆ
  ด้วยพลังของบริษัทพันธมิตร
  ผลิตภัณฑ์และบริการต่างๆจากกลุ่มบริษัทถูกนำมารวมเข้าด้วยกันและนำออกสู่ตลาดเพื่อผลประโยชน์ของลูกค้า

  “การเติบโตอย่างสร้างสรรค์” ในแง่ของรายได้ในปี 2547
  คือความพยายามของผู้ให้บริการในการส่งเสริมบริการใหม่ๆ
  ซึ่งเห็นได้จากการทุ่มเทอย่างต่อเนื่องในการพัฒนาบริการสื่อสารด้วยข้อมูล บางรายได้มีการพัฒนา
  WAP Portal เพื่อช่วยให้ลูกค้าเข้าสู่บริการข้อมูลและอินเตอร์เน็ตได้อย่างสะดวกมากขึ้น
  รายอื่นอาจจะกำลังหาตำแหน่งของตนเองในการแข่งขันในด้านบริการข้อมูล
  บางรายยังคงทุ่มเทกับการสร้างโอกาสใหม่ๆในธุรกิจอย่างใหม่นี้
  และมุ่งไปยังแหล่งรายได้ใหม่ด้วยการลงทุนเพิ่มในเครือข่ายการให้บริการข้อมูลเพื่อเป็นแพลตฟอร์มสำหรับบริการสื่อสารไร้สายแบบมัลติมีเดียความเร็วสูงในอนาคตอันใกล้
  บางรายอาจจะหลงทางไปบ้าง และลืมที่จะเร่งพัฒนาหาแหล่งรายได้ใหม่
  เพราะการแข่งขันทางด้านราคาของการบริการด้วยเสียงแบบพื้นฐานกลับมาหลอกหลอนอีกครั้งในครึ่งหลังของปี
  ไม่ว่าอย่างไรก็ตาม
  การผลักดันจากผู้ให้บริการสำหรับบริการสื่อสารข้อมูลก็ได้รับผลตอบแทนด้วยแนวโน้มที่ดี
  ทั้งจากแนวโน้มจากการใช้งานและรายได้ ซึ่งคาดว่าจะดียิ่งขึ้นต่อไปในอนาคต

  อย่างไรก็ดี การแข่งขันด้านราคาก็ยังคงกลับมาในตลาด โดยเฉพาะอย่างยิ่งในครึ่งหลังของปี
  2547 เพื่อเป็นการตอบโต้ความสำเร็จของผู้ให้บริการรายหนึ่ง
  ในการเปิดตัวแพ็คเก็จค่าบริการพรีเพดที่เสนอค่าใช้จ่ายรายเดือนในอัตราต่ำเพื่อเจาะตลาดกลุ่มผู้ใช้งานน้อย
  ผู้ให้บริการอีกสองรายได้นำเสนอแพ็คเก็จส่งเสริมการขายซึ่งเป็นการตัดราคาค่าใช้บริการต่อนาทีอย่างรุนแรง
  รายแรกนั้นกำหนดให้ผู้ใช้บริการได้รับอัตราค่าใช้บริการต่อนาทีที่ต่ำได้ในช่วงเวลาที่เลือกเท่านั้น
  ซึ่งช่วงเวลาเหล่านี้เชื่อกันว่าเป็นช่วงเวลาที่เครือข่ายมีการใช้งานไม่หนาแน่นนัก
  ผู้ใช้บริการสามารถเลือกได้เพียงช่วงเวลาเดียวที่จะได้รับการคิดค่าใช้บริการต่อนาทีในอัตราต่ำ
  อย่างไรก็ตาม
  รายที่สองมีข้อเสนอที่รุนแรงกว่าด้วยการตัดราคาค่าใช้บริการต่อนาทีในช่วงที่เครือข่ายไม่มีการใช้งานหนาแน่นนี้
  โดยที่ผู้ใช้บริการไม่ต้องเลือกช่วงเวลา
  อีกนัยหนึ่งคือผู้ใช้บริการสามารถเพลิดเพลินกับค่าใช้บริการต่อนาทีในอัตราต่ำได้ตลอด 20
  ชั่วโมงซึ่งเป็นช่วงเวลาที่มีการใช้งานน้อย ซึ่งในที่สุดคาดว่าอัตราดังกล่าวจะเสนอให้ใช้ได้ตลอด
  24 ชั่วโมง โดยรวมถึงช่วงเวลา Peak Hour ด้วย

  อีกส่วนหนึ่งที่มีการแข่งขันด้านราคาอย่างรุนแรง คือ แพ็คเก็จค่าบริการกลุ่มลูกค้านิติบุคคล
  ได้มีรายงานหลายครั้งถึงการตัดราคาเพื่อให้ได้ลูกค้าองค์กรและ SME
  ผู้ให้บริการรายหนึ่งทุ่มเทเพื่อพัฒนาและนำเสนอแพ็คเก็จและบริการที่จัดทำขึ้นเฉพาะสำหรับลูกค้าองค์กรและ
  SME อย่างต่อเนื่อง เพื่อเพิ่มความสะดวกและประสิทธิภาพในการทำงานให้แก่ลูกค้า

  จากการที่อัตราการเติบโตของฐานลูกค้าในตลาดรวมเพิ่มขึ้นอย่างต่อเนื่อง
  ธุรกิจโทรศัพท์เคลื่อนที่ในประเทศไทยเมื่อสิ้นปี 2547 มีอัตราผู้ใช้บริการต่อจำนวนประชากร
  (penetration rate) ประมาณ 41% ซึ่งเพิ่มขึ้นจาก 34% เมื่อสิ้นปีก่อน
  จากการประเมินพฤติกรรมการใช้บริการของลูกค้า
  และการตอบสนองอย่างดีต่อผลิตภัณฑ์และบริการใหม่ๆ
  รวมทั้งสภาวะทางเศรษฐกิจของประเทศที่ปรับตัวดีขึ้นอย่างต่อเนื่อง
  เป็นเหตุผลที่ทำให้เชื่อได้ว่าธุรกิจโทรศัพท์เคลื่อนที่ในประเทศไทยจะยังคงก้าวสู่การขยายตลาดได้ต่อไป
  ตลาดที่น่าจะยังมีศักยภาพในการขยายตัวต่อไปน่าจะเป็น
  กลุ่มที่ใช้งานน้อยและกลุ่มผู้ที่เป็นเจ้าของเครื่องหลายเครื่องหลายหมายเลข
  ดังนั้นการเติบโตของฐานลูกค้าจึงเป็นสิ่งที่คาดว่าน่าจะยังเป็นไปได้

  3.2.1 การจำหน่ายและช่องทางการจำหน่าย

  ในการจดทะเบียนเลขหมายโทรศัพท์เคลื่อนที่เพื่อให้ลูกค้าเข้าใช้บริการในระบบเครือข่าย
  ส่วนใหญ่จะดำเนินการไปพร้อมกับการจำหน่ายเครื่องโทรศัพท์เคลื่อนที่
  ซึ่งบริษัทมีช่องทางการจำหน่ายสำหรับเครื่องโทรศัพท์ในระบบดิจิตอล GSM Advance,
  1-2-Call! และดิจิตอล GSM 1800 ดังนี้

(1) การจำหน่ายผ่านตัวแทนจำหน่าย

  บริษัทมีหลักเกณฑ์ในการแต่งตั้งตัวแทนจำหน่ายโดยพิจารณาจากทำเลที่ตั้งศักยภาพ
  และสถานะทางการเงินเป็นสำคัญ
  เพื่อให้บริษัทมีความเชื่อมั่นในระดับหนึ่งว่าตัวแทนจำหน่ายนั้นมีศักยภาพเพียงพอในการดำเนินธุรกิจและดูแลลูกค้าได้อย่างต่อเนื่อง
  นอกจากนี้สำหรับพื้นที่ต่างจังหวัด
  การแต่งตั้งตัวแทนจำหน่ายจะแต่งตั้งผู้ที่มีความคุ้นเคยในพื้นที่และเป็นนักธุรกิจรายใหญ่ของพื้นที่
  เป็นสำคัญ ตัวแทนจำหน่ายจะแบ่งเป็น 3 ประเภท ดังนี้

  ตัวแทนจำหน่ายในระบบแฟรนไชส์ ภายใต้ชื่อ “เทเลวิซ”

  บริษัทมีตัวแทนจำหน่ายในระบบแฟรนไชส์จำนวนทั้งสิ้นมากกว่า 100 ราย
  โดยมีร้านค้าย่อยมากกว่า 300 แห่งทั่วประเทศ โดยบริษัทจะให้สิทธิตัวแทนจำหน่าย
  ในระบบแฟรนไชส์ในการดำเนินการภายใต้สัญญาให้สิทธิใช้เครื่องหมายการค้าจำหน่ายสินค้า
  และบริการโดยมีอายุสัญญา 1 ปี ดังนี้

1)  สิทธิในการจำหน่ายสินค้า ภายใต้เครื่องหมายการค้าของบริษัท

2)  สิทธิในการให้บริการรับจดทะเบียนเลขหมาย ให้บริการเกี่ยวกับงานทะเบียนต่างๆ
    และเป็นผู้ให้บริการรับชำระค่าบริการหรือค่าใช้จ่ายอื่นใด

  บริษัทจะเป็นผู้กำหนดเงื่อนไข และควบคุมภาพและมาตรฐานของการให้บริการ
  แนวทางในการดำเนินการของตัวแทนจำหน่าย เช่น การเลือกและพัฒนาสถานที่
  การโฆษณาและส่งเสริม การขาย และการให้บริการต่างๆ เพื่อให้ได้มาตรฐานตามที่บริษัทกำหนด

  ในการเข้าเป็นตัวแทนจำหน่ายในระบบแฟรนไชส์
  ต้องมีการชำระค่าสิทธิในการใช้เครื่องหมายการค้าเริ่มแรก 100,000 บาท
  และถ้ามีการขยายเขตการจำหน่ายต้องชำระค่าสิทธิเพิ่มอีกจำนวน 50,000 บาทต่อเขตจำหน่าย

  ตัวแทนจำหน่ายทั่วไป (Dealer)

  บริษัทมีตัวแทนจำหน่ายจำนวนทั้งสิ้นกว่า 400 ราย
  โดยตัวแทนจำหน่ายทั่วไปนี้ได้รับแต่งตั้งให้เป็นผู้จำหน่ายสินค้าของบริษัท ได้แก่
  เครื่องโทรศัพท์เคลื่อนที่ โทรศัพท์ติดตามตัว ชุด Starter Kit และบัตรเติมเงิน
  รวมทั้งอุปกรณ์เสริมต่างๆ

  นอกเหนือจากรายได้จากการจำหน่ายสินค้าและบริการแล้ว ตัวแทนจำหน่ายทั้ง 2 ประเภท
  จะได้รับค่าตอบแทนจากการลงทะเบียนให้ลูกค้า
  เป็นสมาชิกการใช้บริการโทรศัพท์เคลื่อนที่ในระบบดิจิตอล GSM Advance, GSM1800
  รวมถึงการสนับสนุนกิจกรรมทางการตลาด ตามอัตราที่บริษัทกำหนด

  ตัวแทนจำหน่ายระบบ 1-2-Call!

  นอกเหนือจากการจำหน่ายผลิตภัณฑ์ 1-2-Call! ผ่านระบบตัวแทนจำหน่ายเดียวกันกับดิจิตอล
  GSM Advance และ GSM1800 แล้ว บริษัทยังได้จำหน่ายบัตรเติมเงิน
  ผ่านช่องทางการจำหน่ายรูปแบบใหม่ เพื่ออำนวยความสะดวกให้กับลูกค้าในการซื้อบัตรเติมเงิน
  โดยการขยายช่องทางการจัดจำหน่ายไปในธุรกิจอื่นๆ ที่ไม่ใช่ร้านขายโทรศัพท์เคลื่อนที่โดยตรง
  เช่น ร้านขายหนังสือ ร้านสะดวกซื้อ สถานีบริการน้ำมัน ร้านจำหน่ายซีดี-เทป เป็นต้น
  โดยบริษัทจัดทำสัญญาแต่งตั้งตัวแทนจำหน่ายให้จำหน่ายผลิตภัณฑ์ 1-2-Call!

  ตัวแทนจำหน่ายระบบ GSM 1800

  DPC มีการจำหน่ายผลิตภัณฑ์โทรศัพท์เคลื่อนที่ระบบ GSM 1800 ผ่านตัวแทนจำหน่ายกว่า 500
  ราย ซึ่งเป็นตัวแทนจำหน่ายรายเดียวกับที่ได้กล่าวข้างต้น

  (2) การขายตรง

  บริษัทไม่มุ่งเน้นการแข่งขันกับตัวแทนจำหน่ายในระบบแฟรนไชส์ ตัวแทนจำหน่ายทั่วไป
  แต่จะเน้นการบริการให้แก่กลุ่มลูกค้าสถาบันซึ่งอาจมีความต้องการใช้งานโทรศัพท์เพิ่มเติม
  โดยจะมีการซื้อเป็นจำนวนมากภายใต้เงื่อนไขที่แตกต่างตามลักษณะธุรกิจ
  โดยจะมีการจดทะเบียนในนามนิติบุคคล เป็นต้น อย่างไรก็ตาม
  จุดมุ่งหมายหลักจะเป็นการเพิ่มรายได้จากบริการเสริมภายใต้แบรนด์ “Smart Solution”
  ซึ่งเป็นการเสนอบริการที่สามารถเพิ่มมูลค่าทางด้านธุรกิจให้กับลูกค้าองค์กรของบริษัท

  3.3 การจัดหาผลิตภัณฑ์หรือบริการ

  ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่
  ขึ้นอยู่กับความสามารถ ในการดำเนินการจัดหาและติดตั้งอุปกรณ์ของบริษัทและบริษัทย่อย
  เพื่อขยายความสามารถในการ
  รองรับจำนวนผู้ใช้บริการและขยายพื้นที่การให้บริการโทรศัพท์เคลื่อนที่ให้มากขึ้น

  จากการที่บริษัทได้รับอนุญาตให้สามารถดำเนินการให้บริการผ่านเครือข่ายร่วม (Network
  Roaming) ได้ บริษัท และ ดีพีซี จึงได้ร่วมกันปรับแต่ง
  และพัฒนาระบบเครือข่ายโทรศัพท์เคลื่อนที่ของทั้ง 2 บริษัท ให้เสมือนเป็น
  เครือข่ายร่วมที่สามารถรองรับการใช้บริการได้ทั้งในระบบ GSM 900MHz และ GSM 1800MHz
  (Dual-band Network) ได้อย่างราบรื่น โดยใช้ข้อดีของทั้งสองระบบ และทั้งสองคลื่นความถี่
  ให้เกิดประโยชน์สูงสุด ทั้งนี้เพื่อประสิทธิภาพ ประสิทธิผล และคุณภาพ
  ของการให้บริการต่อผู้ใช้บริการ ที่สูงยิ่งขึ้นไปอีก

แผนผังแสดงความสามารถในการรองรับลูกค้าของเครือข่าย GSM ของบริษัทและ ดีพีซี

  []

+--------------------------+------------+--------------+--------------+
|                          | ธันวาคม     | ธันวาคม 2546  | ธันวาคม 2547  |
|                          | 2545       |              |              |
+--------------------------+------------+--------------+--------------+
| ลูกค้า GSM Advance         | 2.234      | 1.916        | 1.948        |
+--------------------------+------------+--------------+--------------+
| ลูกค้า GSM 1800            | 0.289      | 0.200        | 0.172        |
+--------------------------+------------+--------------+--------------+
| ลูกค้า 1-2-Call!           | 8.136      | 11.124       | 13.064       |
+--------------------------+------------+--------------+--------------+
| ความสามา                 | 11.200     | 13.440       | 16.990       |
| รถของระบบในการรองรับลูกค้า* |            |              |              |
+--------------------------+------------+--------------+--------------+
| จำนวนสถานีฐานสะสม         | 7,893      | 9,029        | 9,691        |
+--------------------------+------------+--------------+--------------+

  หน่วยล้านราย ยกเว้นจำนวนสถานีฐานสะสม

  * ความสามารถของระบบในการรองรับลูกค้า ณ สิ้นปี 2547
  คือค่าความสามารถของเครือข่ายร่วม

  GSM 900 และ GSM 1800 MHz

  เพื่อให้บริการเครือข่ายที่สูงด้วยคุณภาพ
  บริษัทจึงต้องเพิ่มความสามารถของระบบในการรองรับการขยายตัวของลูกค้า
  โดยการเพิ่มจำนวนสถานีฐานเพื่อรองรับการใช้งานที่มากขึ้น
  และขยายพื้นที่การให้บริการที่ครอบคลุมมากขึ้น โดยเฉพาะในเขตชุนชนใหม่ที่เกิดขึ้น
  บริษัทเลือกใช้อุปกรณ์เครือข่ายโดยสั่งซื้อโดยตรงจากผู้ผลิตอุปกรณ์โทรคมนาคมชั้นนำจากทั่วโลก
  เช่น Ericsson, Nokia, NEC, Siemens, Nortel, DMC และ Huawei
  เป็นยี่ห้อหลักของอุปกรณ์เครือข่าย
  และคัดเลือกเทคโนโลยีและอุปกรณ์เครือข่ายที่เหมาะสมมาติดตั้งเพื่อบรรลุถึงคุณภาพและการใช้ประโยชน์สูงสุดของเครือข่าย

  3.4 งานที่ยังไม่ได้ส่งมอบ

- ไม่มี -